Il-Knisja tal-Madonna tal-Karmnu tal-Fawwara fis-Siġġiewi L-Ewwel Parti Il-medda ta' l-art bejn is-Siġġiewi, ir- Rabat u Ħad-Dingli hija magħrufa bħala 'tal-Fawwara'. It-toponomastika ta' dan il-lokal ġejja minn għajn antika ħafna, magħrufa għall-kwantità ta' ilma li jnixxi minnha li hemm f'dawk l-inħawi. Iż-żona hija tassew sabiħa u pittoreska, fil-maġġur parti tagħha għadha ma' tilfitx ġmielha naturali peress li ma' nqerditx bl-iskuża ta' l-iżvilupp. Fil-Lbiċ ta' Malta, l-għoljiet ta' Żuta u ta' Ġebel Ciantar, barra milli jagħtu lil Malta l-kenn mill-irjieħ qawwija tat- Tramuntana u tal-Majjistral, jagħtuha wkoll l-ilma li jixorbu mix-xita u li waqt li jkun sejjer jiżżerżaq għal ġol-baħar ta' taħthom, isib is-saff tat-tafal li jżommu milli jinżel aktar 'l isfel għal ġol-blat. Minn fuq is-saff tat-tafal joħorġu l-miġriet ta' ilma ġieri li l-Fawwara hija magħrufa għalihom. Huma dawn il-miġriet, flimkien mal-blata dejjem PASQUALE BONANNO MDCLXIX ET — PROCURATORE ANTONIO: PALMA MDCCLXI $ f i ii KA ZJA Il-lapida kommemorattiva tal-knisja l-qadima, imwaħħla mal-ħajt ta' barra tal-knisja preżenti. friska ta' taħt il-ħamrija li jagħtu l-uċuħ sbieħ u bnien tar-raba' tal-Fawwara. Biex. wieħed jilħaq dil-medda jrid jaqbad it-triq li mis-Siġġiewi tieħu għar- Rabat sakemm jiltaqa' ma statwa ta' ruħ fil-Purgatorju u mbagħad idur fuq ix-xellug u jibqa' dieħel 'il ġewwa. Insibu żewġ knejjes żgħar: l-ewwel waħda hija ddedikata lill-Annunzjazzjoni tal-Madonna fil-waqt li t-tieni waħda, dik mibnija aktar 'il ġewwa fil-wied, hija ddedikata lill-Madonna tal- Karmnu. Dil-knisja hija mibnija fuq l-għajn fawwara li minnha ħadet isimha l-art. Il-Leġġenda tal-Bini ta' l-Ewwel Kappella L-għajn tal-Fawwara ilha għal sekli sħaħ magħrufa għall-abbundanza ta' l- ilma li kienet tnixxi u li kien jintuża għall- għelieqi ta' dawk l-inħawi. L-ilma kien jinġabar fl-għalqa-ġiebja ta' quddiem il- mina ta' l-għajn, li Ilum tinsab taħt il-knisja u l-bdiewa kienu jieħdu l-ilma minn hemm. Prattikament nistgħu ngħidu li l-bdiewa tal-Fawwara kienu jgħixu bl-ilma ta' din l- għajn. Il-leġġenda tgħid li fil-bidu tas-seklu sbatax kien hemm nixfa kbira, tant li l- ġiebja ta' l-għajn nixfet u deher li l-għajn waqfet tnixxi l-ilma. Naturalment dan in- nuqqas ħasseb sewwa lill-bdiewa li kienu jafu li mingħajr l-ilma ta' l-għajn setgħu jaqtgħu jieshom minn ħsad tajjeb ieħor. Dan l-inkwiet mill-inċertezza tal-ġejjieni tagħhom wassal lil Ġlorma Ciantar, li kienet sidt ta' diversi għelieqi f'dawk l-imkejjen, biex tagħmel wegħda lill-Madonna li jekk l-ilma jerġa' jfeġġ fl-għajn, hija tibnilha knisja f'waħda mill-għelieqi tagħha. L-ilma ma damx ma reġa' beda jiġri mill-għajn, aktar abbundanti minn qabell Il-bdiewa serrħu rashom minn ħobżhom ta' kuljum għax grazzi għall-ilma l-għelieqi tagħhom reġgħu ħadu l-ħajja mill-ġdid. Ġlorma żammet kelmitha u fl-atti tan-nutar Pietro Paolo Vincella nhar il-5 ta' Marzu 1616' hija ħalliet biżżejjed flus biex tinbena L-istemma ta' Ciantar fis-sagristija, bħala omaġġ lill-benefattriċi Ġlorma Ciantar. San Nikola — Siġġiewi — Festa 2007 B. genn bii : Dehra panoramika tal-Fawwara bir-raba' saqwi madwar il-knisja preżenti, l-knisja ċkejkna ddedikata lill- Madonna tal-Karmnu fil-post fejn hemm dik tal-lum. Fl- istessatti nsibu li Ciantar ħalliet il-knisja f'idejn il-Fratellanza tal-Madonna tal-Karità mwaqqfa fil-Kolleġġjata ta' San Pawl Nawfragu tal-Belt. Mal-ħajt tal-knisja, fuq barra, nsibu rħama li tfakkar din id- donazzjoni. Il-kliem bil-latin fuq din l-irħama jgħid hekk: Ġlorma ħalliet ukoll somma flus biex kull tfajla kunjomha Ciantar li tiżżewweġ f'ġurnata partikulari tingħatha xi ħaġa minnha biex tkun ta' għajnuna għaliha fil- bidu tal-ħajja ġdida tagħha. L-irdum qrib il-Fawwara baqa' magħruf bħala Ġebel Ciantar bħala tifkira tal- proprjetarja Ġlorma li permezz tal-wegħda li għamlet 'salvat' il-bdiewa min-nixfa. Din hija l-istorja ta' kif inbniet l-ewwel kappella tal-Madonna tal-Karmnu. fl- għelieqi tal-Fawwara. Sena oħra nkomplu nitkellmu fuq din iż-żona u naraw x'wassal ' biex tinbena l-knisja sabiħa li naraw illum u nagħtu wkoll ħarsa lejn it-tiżjin li fiha. 2 Din il-biċċa nformazzjoni tinsab f'kitba li hemm fid-dar li hi mibnija mal-kappella. Ma fihiex ħafna dettalji.